钦定古今图书集成/明伦汇编/皇极典/第215卷 > 商
## 钦定古今图书集成/明伦汇编/皇极典/第215卷 > 商

### 成汤生有白气贯月之祥

按《宋书符瑞志》：“高辛氏之世妃曰简狄，以春分元鸟
至之日，从帝祀郊禖，与其妹浴于元丘之水，有元鸟
衔卵而坠之，五色甚好，二人竞取，覆以玉筐。简狄先
得而吞之，遂孕，胸剖而生契。长为尧司徒，成功于民，
受封于商。后十三世生主癸。主癸之妃曰扶都，见白
气贯月，意感，以乙日生汤，号天乙。”